PATVIRTINTA

Jonavos „Neries“ pagrindinės mokyklos

direktoriaus 2022 m. rugpjūčio 31 d.

įsakymu Nr. V-133

**JONAVOS „NERIES“ PAGRINDINĖ MOKYKLA**

**MOKINIŲ TĖVŲ (GLOBĖJŲ/RŪPINTOJŲ) INFORMAVIMO IR PEDAGOGINIO ŠVIETIMO TVARKA**

**I. BENDROSIOS NUOSTATOS**

1. Tėvų (globėjų/rūpintojų) informavimo ir pedagoginio švietimo tvarka (toliau vadinama — Tvarka) reglamentuoja Jonavos ,,Neries“ pagrindinės mokyklos mokinių ir mokinių tėvų (globėjų/rūpintojų) informavimo ir pedagoginio švietimo tikslą, uždavinius, bendrus reikalavimus ir organizavimą.
2. Tvarka parengta vadovaujantis Lietuvos Respublikos Švietimo įstatymo 47 straipsnio nuostatomis (bei jų pakeitimais), mokyklos darbo tvarkos taisyklėmis bei mokyklos nuostatais.

**II. TIKSLAS**

1. Telkti mokyklos bendruomenės narių - administracijos, mokinių, jų tėvų (globėjų/rūpintojų), klasių vadovų, mokytojų, pagalbos mokiniui specialistų pastangas, siekiant aukštesnės ugdymo(si) kokybės, plėtoti mokyklos ir mokinių tėvų (globėjų/rūpintojų) bendravimą ir bendradarbiavimą, teikiant informaciją apie ugdymo proceso organizavimą mokykloje, vaikų ugdymo(si) poreikius, pasiekimus, pažangą, mokyklos lankymą ir elgesį, pagal poreikį organizuoti pedagoginį ir psichologinį tėvų švietimą.

**III. UŽDAVINIAI**

1. Teikti žinias apie mokykloje vykdomas priešmokyklinio, pradinio ir pagrindinio ugdymo(si) bei neformaliojo ugdymo programas, vaikų ir mokinių ugdymo(-si) rezultatus, lankomumą, elgesį, mokyklos veiklą ir veiklos rezultatus.
2. Užtikrinti mokyklos bendruomenės narių (administracijos, mokinių, mokytojų, tėvų/globėjų, mokykloje dirbančių specialistų) bendradarbiavimą.

**IV. INFORMACIJOS, TEIKIAMOS MOKINIŲ TĖVAMS (GLOBĖJAMS/RŪPINTOJAMS), POBŪDIS**

1. Mokyklos mokinių tėvams teikiama informacija, susijusi su:
   1. Lietuvos Respublikos Vyriausybės, Švietimo ir mokslo ministerijos, savivaldybės  vykdoma švietimo politika;
   2. mokyklos nuostatų, mokyklos strateginės veiklos plano, mokyklos metinės veiklos plano pagrindu;
   3. švietimo naujovėmis, paslaugų įvairove, ugdymo tendencijomis;
   4. mokyklos ugdymo planu, mokymo turiniu, vertinimo sistema;
   5. pagrindinio ugdymo pasiekimų patikrinimo organizavimo ir vykdymo tvarka;
   6. mokyklos kultūrine, menine, sportine veikla;
   7. vaiko ugdymo ir ugdymosi poreikiais, pasiekimais ir pažanga, rekomendacijomis dėl vaiko mokymosi pasiekimų gerinimo;
   8. vaiko lankomumu ir elgesiu;
   9. priimtais nutarimais, susijusiais su vaiko ugdymu (padėkos, papeikimai, įspėjimai ir kt.).

**V. INFORMACIJOS TEIKIMO MOKINIŲ TĖVAMS (GLOBĖJAMS / RŪPINTOJAMS) ORGANIZAVIMAS**

1. **Informaciją tėvams (globėjams, rūpintojams) teikia:**
   1. **Mokyklos administracija:**
      1. organizuoja tėvų susirinkimus;
      2. organizuoja Tėvų dienas (du kartus per metus);
      3. teikia informaciją, susijusią su ugdymo proceso organizavimu (mokyklos internetiniame tinklalapyje [www.neris.jonava.lm](http://www.neris.jonava.lm), elektroniniame dienyne, lankstinukuose, stenduose, individualiai).
   2. **Klasių vadovai:**
      1. ne rečiau kaip 2 kartus per metus organizuoja klasės tėvų susirinkimus;
      2. apie mokinių mokymąsi ir elgesį informuoja bent kartą per mėnesį, po kiekvieno pusmečio ir pagal poreikį;
      3. pagal poreikį aplanko mokinį namuose.
   3. **Mokytojai:**
      1. informuoja tėvus apie mokomojo dalyko turinį, vertinimo būdus;
      2. informuoja tėvus apie vaiko mokymo(-si) pasiekimus pildydami elektroninį dienyną;
      3. informuoja apie vaiko individualią pažangą ir pasiekimus, mokymosi spragas ir reikiamą pagalbą per Tėvų dienas arba pagal poreikį.
   4. **Socialinis pedagogas, psichologas, specialusis pedagogas - logopedas:**
      1. informuoja apie iškilusias problemas tėvus (globėjus/rūpintojus) individualiai pagal poreikį telefonu ir/ ar elektroniniame dienyne;
      2. mokyklos el. dienyne mokinių tėvams (globėjams/rūpintojams) rašo informacinio pobūdžio laiškus, kvietimus.
   5. **Visuomenės sveikatos priežiūros specialistė** teikia informaciją apie vaiko sveikatos būklę ir asmens higieną individualiai.
   6. **Bibliotekininkė:**
      1. primena mokinių tėvams apie jų pareigas, atsiskaitant su biblioteka;
      2. informuoja tėvus apie vaiko elgesį bibliotekoje.

**VI. INFORMACIJOS TEIKIMO BŪDAI**

1. Informacija apie mokinių būklę, ugdymo ir ugdymosi poreikius, pažangą, mokyklos lankymą ir elgesį gali būti individuali, viešai skelbiama (apibendrinta, nesuasmeninta), stendinė. Informacijos teikimo būdai:
   1. stendinė informacija;
   2. tėvų dienos;
   3. tėvų susirinkimai;
   4. individualūs pokalbiai su tėvais;
   5. Mokytojų tarybos posėdžiai;
   6. Vaiko gerovės komisijos posėdžiai;
   7. telefoninė informacija;
   8. informacija raštu;
   9. mokyklos internetinė svetainė;
   10. elektroninis dienynas;
   11. elektroninis paštas.

**VII. BAIGIAMOSIOS NUOSTATOS**

1. Siekiant užtikrinti efektyvų mokyklos ir mokinių tėvų (globėjų/rūpintojų) informavimą ir švietimą, mokinių tėvai (globėjai/rūpintojai) turi nuolat domėtis vaiko ugdymo(-si) rezultatais ir bendradarbiauti su mokyklos administracija, mokytojais, klasių vadovais, kitais specialistais, koreguojant ir kontroliuojant vaiko ugdymąsi ir elgesį.
2. Pageidavimus, pasiūlymus dėl mokinių tėvų (globėjų/rūpintojų) informavimo ar švietimo mokinių tėvai (globėjai/rūpintojai) žodžiu ar raštu gali pareikšti mokyklos direktoriui, direktoriaus pavaduotojams ugdymui, klasių vadovams, aptarti Mokyklos taryboje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_